**Vakok és Gyengénlátók Közép-Magyarországi Regionális Egyesülete
3. hírlevél**

**Kérjük, 2016-ban is segítse a Vakok és Gyengénlátók Közép-Magyarországi Regionális Egyesületének munkáját adója 1%-ának felajánlásával!
Adószámunk: 18185030-1-42
Bankszámlaszámunk: 10409015-90147559

Köszönjük támogatását.**

## Tartalom

[1. Mobilszolgáltatót váltott az Egyesület](http://freemail.hu/mail/index.fm#1.hir)
[2. Színházba látogatunk](http://freemail.hu/mail/index.fm#2.hir)
[3. Januári időjósló napok Kispesten](http://freemail.hu/mail/index.fm#3.hir)
[4. Különleges lesz a februári Szempont klub](http://freemail.hu/mail/index.fm#4.hir)
[5. A Láthatár bolt ajánlatai](http://freemail.hu/mail/index.fm#5.hir)
[6. Vakon a Darts](http://freemail.hu/mail/index.fm#6.hir)
[7. Hangos-kép – festmény narrálva](http://freemail.hu/mail/index.fm#7.hir)
[8. Újpesten ismét lámpás klubnap](http://freemail.hu/mail/index.fm#8.hir)
[9. Louis Braille Támogató Szolgálat](http://freemail.hu/mail/index.fm#9.hir)
[10. Magyar nyelvű hangoskönyv olvasó](http://freemail.hu/mail/index.fm#10.hir)
[11. Nyílt napot szervez az ELTE Fogyatékosügyi Központja](http://freemail.hu/mail/index.fm#11.hir)
[12. Rokkantsági járadék](http://freemail.hu/mail/index.fm#12.hir)
[13. Egyszerűsített adóbevallás 2016: 1553NY](http://freemail.hu/mail/index.fm#13.hir)
[14. Apró hírek - programmorzsák](http://freemail.hu/mail/index.fm#14.hir)

## 1. Mobilszolgáltatót váltott az Egyesület

Tájékoztatjuk tagjainkat és a Hírlevél olvasóit, hogy 2016. január 18.-tól a Telekomhoz csatlakozott Egyesületünk.

Mobiltelefonszámaink nem változtak, a számhordozás lehetőségét igénybe véve megtartottuk korábbi elérhetőségeinket.

Amennyiben tehát mobiltelefonszámainkon keresnek meg bennünket, hívásuk a Telekom hálózatába irányuló hívásnak minősül.

## 2. Színházba látogatunk

Ehavi utolsó programunk egy narrált színházi előadás a Pesti Magyar Színház repertoárjából. Ezúttal egy igazi klasszikusra invitálunk benneteket! A Muzsika Hangja vérbeli musical, egyik-másik szólamát mindnyájan kívülről fújjuk. Filmváltozata 1965-ös bemutatása óta töretlenül népszerű, nem véletlenül. A színpadon is kár lenne kihagyni, hangolódj ránk, hangolódjunk együtt ezekre a kedves dalokra. Narrátor: Tóth Cili, akit a legtöbben már ismerősként üdvözölhetnek, ezúttal is szeretettel várja a társaságot, tarts velünk!

Időpont: 2016.01.31. vasárnap, 15.00. Előreláthatólag 14.00 órára kell odaérnünk, hogy a színpadbejáráson is részt tudjunk venni, a narráció meghallgatásához szükséges eszközöket is ekkor vesszük majd át. A jegyár látássérülteknek 1500/fő, kísérőknek 2250 FT/fő.

Találkozzunk a Keleti pályaudvaron a Deák tér felől érkező 2-es metró peronján, 13:20-13:30 között.

FONTOS: bármelyik programról legyen szó, jelentkezzetek időben és tüntessétek fel, hogy egyedül vagy kísérővel érkeztek-e, mert ennek tükrében látjuk, hány segítőre van szükség a program zavartalan lebonyolításához. Köszönjük!

Megjelenésetekre feltétlenül számítunk!

Zugló és a XIII. kerület Lámpásai:
Jánosi Veronika és Susovich Erika

## 3. Januári időjósló napok Kispesten

Kedves klubtagok és érdeklődők!

2016-ban is sok szeretettel várunk Benneteket a Kispesti klubnapokra, programokra.
Klubnapjainkat minden hónap utolsó csütörtökén tartjuk, 15-17 óráig.

Ez évi első klubnapunkon a januári időjósló napokról, fogunk beszélgetni, a hangulatot pedig Dél-Amerikai zenével pezsdíti fel, Domoszlai János.

Helyszín: XIX. Táncsics M. u. 7 (Családsegítő Központ)

Időpont: 2016. Január. 28.(csütörtök)

Amennyiben kedveskedni szeretnétek a társaságnak, és módotokban áll, a klubon szívesen fogadjuk felajánlásaitokat édesség, üdítő és gyümölcs formájában.

Kérjük, részvételi szándékotokat az alábbi elérhetőségek valamelyikén jelezzétek!
Telefon: Bernát Zsuzsanna: +36 30 498 9127
Puchnyák István: +36 70 984 8868
E-mail: lampas.kispest@gmail.com

Szeretettel várunk mindenkit!
Bernát Zsuzsanna, Puchnyák István

## 4. Különleges lesz a februári Szempont klub

Kedves klubtársunk és Olvasóink!

Sok szeretettel meghívunk mindenkit február 4-i Szempont klubunkra.
Immáron egy izgalmas téma ígérkezik megismertetésre.
Klubunk februári témája egzotikus kalandozásokra hív el Titeket a mexikói indián kultúrák rejtelmes világába.

Klubunk vendége a Grupo Ecoatl azték tánckör.

Amennyiben módosítás történik, azt jelezni fogjuk.

Felajánlásként szívesen fogadunk Tőletek gyümölcsöket. Részvételi szándékotokat kérjük előre jelezzétek a következő elérhetőségeken:

Puer Zoltán: 06 30 483 82 03 és Jánosi Veronika: 06 70 984 50 71

Mindenkit szeretettel várunk!

## 5. A Láthatár bolt ajánlatai

Kedves Vásárlóink!

2016-ban is széles választékkal és újdonságokkal várunk minden Érdeklődőt és Vásárlót.
Heti rendszerességgel megjelenő hírlevelünk mindig az aktuális hónapra szól!

**Újdonság!!!
Nyeremény akciót indítunk. Minden hónapban, aki a segédeszköz boltunkban vásárol, részt vesz egy sorsoláson, melyet a következő hónap 10.-ig tartunk meg.
Januári vásárlóink között 1db a Hangvilág Kft. által felajánlott mérőedényt sorsolunk ki.

Januári segédeszköz kínálatunk:**

* **Revolution, 5 részes fehérbot klasszikus véggel
(150cm, 140cm, 135cm, 125cm, 120cm)
Ára: 10500 forint**
* **Revolution klasszikus botvég
Ára:1250 forint**
* **Ambutech, aluminium, görgős végű bot
Ára:13990 forint**
* **Ambutech, grafit, görgős végű bot
Ára:16990 forint**
* **Magyarul beszélő vérnyomásmérő( adapterrel, normál mandzsettával)
Ára: 29990 forint**
* **Magyarul beszélő vércukormérő (Optimum Plus)
Ára:12500 forint**
* **Optimum tesztcsík 50 darab
Ára:3300 forint**
* **Magyarul beszélő konyhamérleg (üveglapos, 1 év garanciával)
Ára:25990 forint**

**Akciós termékeink!
Minden gyógynövényes párnára 20% árengedményt adunk, amíg a készlet tart!

Elérhetőségeink és a bolt nyitvatartása:**

* **Cím: 1146 Budapest, Hermina út 57.**
* **Nyitvatartás: kedd, szerda, csütörtök 09.00-17.00 óra között.**
* **Pénteken: 09.00-15.00 óra között**
* **Telefon: (1) 384-55-41 4-es menüpont.**
* **Mobil: 06 70 383 3611**
* **E-mail:** **lathatar@vgyke.com**
* **weboldalunk:**[**http://www.vgyke.com/lathatarbolt**](http://www.vgyke.com/lathatarbolt)
* **közösségi oldalunk:**[**https://www.facebook.com/lathatarbolt**](https://www.facebook.com/lathatarbolt)

**Csoportokat előzetes telefonos egyeztetés esetén hétfőn is kiszolgálunk.

Katona Zsuzsanna,
boltvezető**

## 6. Vakon a Darts

**Az ünnepek alatt, de a hétköznapokban is nagyon jó barátokkal találkozni.
A sport és egyéb kikapcsolódásra most már vakon is lehetőséget ad a népszerű darts játék. Ezt mutatom be Harsányi Enikővel, aki többszörös magyar darts bajnok, és Katona Zsuzsannával a VGYKE munkatársával, aki a vakos darts egyik szakértője, és próbál lelkesen egy ütős csapatot toborozni.
A hanganyag meghallgatása után talán többen kapnak a játékra!**[**http://www.fussneki.hu/vakon-a-darts/**](http://www.fussneki.hu/vakon-a-darts/)

## 7. Hangos-kép – festmény narrálva

**Picasso: Önarckép (kubista változat)**

**A képen a festő önmagát geometriai formák segítségével ábrázolja (a kubizmus kifejezés a "cube" szóból ered, ami kockát jelent).
Azokat a vonásokat, melyek egyedivé, karakteressé, esetében markánssá teszik az arcát, szokatlanul eltúlozza, így az önarckép önmaga karikatúrájává válik. Az elnagyoltság mellett a festő vizuális cselt is alkalmaz, arcának bizonyos részeit profilból, más területeit viszont szemből ábrázolja.
A homloka például, mely oldalra fésült egyenes hajával háromszög ívet zár be, oldalnézeti perspektívát követ, de alatta mégis két vastag íves vonalként ábrázolt szemöldököt és két óriási mandulaszemet, látunk, ami csak úgy lehetséges, ha szemből nézzük valakinek az arcát. A szemgolyó két nagy fekete folt csupán, mivel nem a realitás, kizárólag a geometriai érzékeltetés a cél. Az orrnyereg két nagyon halvány görbületű egyenes, alatta az arc arányaihoz viszonyítva óriási félkörívű orrcimpákkal. A festő arccsontja egy bal oldalt vonalzópontossággal meghúzott markáns egyenes, mely az orr alatti haloványabb vonalként ábrázolt mimikai ránctól kezdve felfut egészen a fültőig. Az orr alatti pici bemélyedést három apró egyenes a felső ajkat viszont egy hullámvonal érzékelteti, mely az alsó ajak félkörívében folytatódik.
A szögletesség és a kiugró arcél következtében sovány, beesett hatást kelt ez a hosszúkás arc, az érzetet tovább fokozza a félkörívű vonalvezetés ellenére is kihegyesedő állforma.
Picasso nem csak arcának ábrázolásában követi a geometrikusság elvét, ing- és kabátgallérja háromszög-forma rajzolatában is visszaköszön. A festményen a színeknek nincs kifejezett funkciójuk, sokkal inkább talán a kontrasztnak, mely kiemeli a sötét, pasztelles háttérből a halványabb színekkel skiccelt alakot.
A festési technika viszont kifejezetten érdekes, olyan hatást kelt, mintha zsírkrétával készült volna, plasztikus, szinte gyermekien véletlenszerű, akár a perspektívaábrázolás.**

## 8. Újpesten ismét lámpás klubnap

**Újpesten ismét klubnap az Ady Művelődési Ház Galériatermében. Február 3-án szerdán, 15 órai kezdettel. (1041 Tavasz utca 4.) Az új tagokat is szívesen látjuk köreinkben kísérőikkel, családtagjaikkal. Minél többen vagyunk, annál hangulatosabb a délutánunk. Témánk ezúttal a farsang lesz.
Februári hónapban két múzeum látogatást is szerveztünk. Időrendi sorban: Rendőr Múzeum, amelyet február 17-én 10 órától látogathatunk. A nyolcadik kerületben található. Nem kell sokat utaznunk.
A másik múzeum is izgalmasnak mutatkozik: Hopp Ferenc Ázsiai Művészeti Múzeum. A hatodik kerület sincs messze. Mindkét látogatás ingyenes. Ennek időpontja, február 23. Szintén délelőtt 10 órára vagyunk bejelentkezve. Mindenkit várunk nagy szeretettel kísérőjével együtt.
Visszajelzést feltétlenül kérünk tőletek, ki melyik múzeumba (akár mindkettőbe is.) szeretne jönni.

Újpesti Lámpások:Erika, Panka.
Elérhetőségeink:
Panka: 06-30/498-9033, 06-70/602-9368
Era: 06-30/905-1321****lampas.ujpest@gmail.com**

## 9. Louis Braille Támogató Szolgálat

**Támogató szolgálatunknál az alábbi szolgáltatásokat vehetik igénybe:**

* **Szállítás,**
* **Személyi segítés lakáson belül: iratok kitöltése-rendezése, személyi és környezeti higiéné biztosítása, felolvasás, felügyelet**
* **Személyi segítés lakáson kívül: segítés vásárlásban, kísérés (közszolgáltatásokhoz, iskolába, munkába, különböző képzésekre, stb.)**

**Térítési díjak**

* **Szállítás: 150 ft/km**
* **Személyi segítés: 300 ft/óra**
* **Információnyújtás, tanácsadás: ingyenes**

**Elérhetőségek:
Cím: 1146 Budapest, XIV. kerület, Hermina út. 57.
E-mail:** **tszolgalat@vgyke.com** **Központi tel.szám: +36 1 384 55 41
Szolgálat vezető: Dézsi Katalin, T: +36 70 387 52 62**

## 10. Magyar nyelvű hangoskönyv olvasó

**Végre elérkezett az idő, hogy bemutassuk az első Magyar nyelven beszélő hangoskönyvolvasó készüléket. Nagyon sokat dolgoztunk azon, hogy kis hazánkban Magyar nyelven elérhetővé válhasson ez az eszköz.
Próbáltunk támogatásokat, próbáltunk saját forrásokat bevonni a készülék honosításának elkészítéséhez. Végül siker koronázta az erőfeszítésünket. Még apróbb javításokat eszközölni kell a fordításban, de már Magyar minden tekintetben. Kisebb szépséghiba, hogy csak az eSpeak beszédszintetizátort tudtuk bele integrálni, de legalább minden menü, minden bemondás, minden felolvasás Magyar. Dudás Imre jóvoltából elkészült az első hangos bemutató is a készülékről, valamint videó bemutató is, mely hamarosan megtekinthető lesz.

Mit is tud ez a készülék? Lényegében ugyanazt, mint az Angol társa. Részleteket a HV-E5 termékoldalon olvashatnak róla.

Főbb funkciók:**

* **epub, txt, doc, docx, pdf könyvek magyar nyelven történő olvasása,**
* **Daisy könyvek olvasása**
* **MP3 és egyéb audio könyvek olvasása**
* **AVI, MKV MPG, és egyéb video hangjának meghallgatása**
* **Rádió hallgatás**
* **Rádióból történő felvétel készítés**
* **Diktafon funkció**
* **Külső mikrofon, vonalbemenet kezelés (akár magnóról történő digitalizálás)**
* **Könyvjelző kezelés**
* **Óra, ébresztő, időzítő, fm transmitter, számológép, iránytű**
* **Maximum közel 40 Gb tárterület**

**Talán a legfontosabb kérdés: Mennyibe kerül? Mikor válik elérhetővé?
A Magyar készülék ára megegyezik az Angol árával, azaz Bruttó 76.900 Ft.
Azonban mint már megszokhatták tőlünk, igyekszünk kedvezményeket biztosítani. A gyártóval közösen így egy kezdeti elővásárlási akciót tudunk hirdetni:
Aki 2016. február 29-ig megrendeli az eszközt, és kifizeti annak teljes vételárát, az Bruttó 65.000 Ft-ért kaphatja meg.
Sajnos a régen vásárolt eszközök nem frissíthetők Magyar nyelvre. Szeretnénk, hogy Ők is azért kedvezményben részesüljenek, így aki rendelkezik már HV-E5, vagy HV-Sen01 készülékkel, Ők mindössze Bruttó 48.000 Ft áron vásárolhatják meg elővételben, és természetesen az angol készüléke is megtarthatják!
Az elővásárlás végén egyben rendeljük meg a készülékeket, és hozzávetőleg 2-3 hét után tudjuk szállítani a vásárlóknak. A szállítás mindenki számára ingyenes.
Bízok benne, hogy mindenki örömmel fogadta a hírt, és még nagyobb kedvvel olvas a jövőben!
És ne felejtsék el a DITAL könyvtárat, hogy tartalommal is fel lehessen tölteni a HV-E5 készüléket.

Üdvözlettel
Dvariecki Bálint
+36(30)499-34-77****d.balint@alkosoft.eu**

## 11. Nyílt napot szervez az ELTE Fogyatékosügyi Központja

**Az ELTE a sajátos nevelési igényű középiskolás diákok és szüleik megfelelő tájékoztatása érdekében Nyílt Napot szervez a hozzájuk jelentkezni szándékozó középiskolai tanulók, szüleik és tanáraik számára.
Az Eötvös Loránd Tudományegyetem kiemelt figyelmet fordít a fogyatékossággal élő hallgatók egyénre szabott és szakszerű megsegítésére, az egyenlő esélyű hozzáférés megteremtésére. Az egyetemen– az országban egyedülálló módon – szakemberekből: gyógypedagógusokból és informatikusból álló központ segíti a speciális szükségletű hallgatók tanulását, fejlődését.

A program során az alábbi témákban tudnak felvilágosítást adni az érdeklődőknek:**

* **a felvételi eljárásban megigényelhető többletpontok és a fogyatékosság igazolásának módja**
* **sikeres felvétel esetén a regisztráció menete**
* **az előnyben részesítés: kurzusfelvételnél, a fogyatékosság miatt nem teljesíthető tárgyak alóli felmentés, követelménymódosítás, többletidő a vizsgán**
* **a Fogyatékosügyi Központ szolgáltatásai: személyi segítők, jegyzetelők biztosítása**
* **szociális-kommunikációs képességfejlesztés**
* **ügyintézésben való segítség**
* **IKT eszközök használatának tanítása**
* **eszközkölcsönzés**
* **tanulásmódszertani tanácsadás és tréning**
* **tananyag adaptáció**
* **karriermenedzsment tréning, stb.**
* **a HÖK segítségadásának módjai**
* **a kari koordinátorok szerepe**

**A Nyílt Nap időpontja: 2016. január 22. 16.00-17.30
Helyszíne: ELTE BTK A épület 47. terem.
Cím: 1052 Budapest, Múzeum krt. 4.

Forrás:**[**http://aosz.hu/nyilt-napot-szervez-az-elte-fogyatekosugyi-kozpontja/**](http://aosz.hu/nyilt-napot-szervez-az-elte-fogyatekosugyi-kozpontja/)

## 12. Rokkantsági járadék

**Új év, új szabályok, módosult a rendelet**

**Január 1-jétől kezdődően módosult a rokkantsági járadék megállapítását és folyósítását szabályozó 83/1987. MT-rendelet. A módosítás az ellátásra való jogosultságot, valamint az ellátás megszüntetését is érinti.
A korábbi szabályozás szerint rokkantsági járadékra az a személy szerezhetett jogosultságot, aki a 25. életéve betöltése előtt teljesen munkaképtelenné vált, vagy 80 százalékos, illetve azt meghaladó mértékű egészségkárosodást szenvedett, és nyugellátást, baleseti nyugellátást nem állapítottak meg a részére. További feltétel volt, hogy, amennyiben a fenti jogosultsági feltételeknek megfelelő személy intézményben van elhelyezve, az elhelyezés nem lehet térítésmentes.

A 417/2015. kormányrendelettel bevezetett, 2016. január 1-jétől hatályos módosított jogi szabályozás úgy rendelkezik, hogy rokkantsági járadékra az a személy jogosult, akinek a 25. életéve betöltése előtt keletkezett egészségkárosodása legalább 70 százalékos mértékű, és nyugellátásban, baleseti nyugellátásban, illetve megváltozott munkaképességű személyek ellátásában – rehabilitációs ellátás, rokkantsági ellátás – nem részesül.

A legfőbb változás a szabályozásban, hogy az ellátásra való jogosultság tekintetében nem kell vizsgálni, hogy az érintett személy teljesen munkaképtelen-e az ellátás megállapításának és a már korábban megállapított járadék felülvizsgálata esetén, a továbbfolyósításnak 2016. január 1-től a 70 százalékot elérő egészségkárosodás a feltétele. Fontos megemlíteni, hogy a 25. életév előtt fennálló 70 százalékos egészségkárosodási feltételnek folyamatosnak kell lennie. Abban az esetben, ha az egészségkárosodás mértéke már nem éri el a 70 százalékot, akkor az ellátás megszüntetésére kerül sor.

Forrás:**[**http://adozona.hu/tb\_jarulekok\_nyugdij/Rokkantsagi\_jaradek\_uj\_ev\_uj\_szabalyok\_modo\_9ERCF9**](http://adozona.hu/tb_jarulekok_nyugdij/Rokkantsagi_jaradek_uj_ev_uj_szabalyok_modo_9ERCF9)

## 13. Egyszerűsített adóbevallás 2016: 1553NY

**A NAV egyedi adóbevallást készít annak, aki 2016. február 16-áig nyilatkozik, hogy a 2015. évi személyi jövedelemadó megállapítási kötelezettségének az adóhatósági közreműködéssel elkészített egyszerűsített bevallással kíván eleget tenni.

Az erről szóló nyilatkozatot a 1553NY jelű nyomtatványon 2016. február 16-áig lehet a NAV-hoz eljuttatni postán, ügyfélkapun keresztül elektronikusan, vagy személyesen annak, akinek nem kötelező a 2015. évi adóbevallását adóhatósági közreműködés nélkül elkészíteni, de az adóját nem a munkáltatója állapítja meg, illetve adónyilatkozatot sem tehet, ugyanakkor nem akarja, vagy nem tudja egyedül vállalni a meglehetősen terjedelmes a 1553-as nyomtatványcsomag kitöltését.

Ki választhatja az egyszerűsített bevallást?

Az egyszerűsített bevallás akkor választható, ha a magánszemély az adóévben kifizetőtől (munkáltatótól) kizárólag olyan bevallási kötelezettség alá eső bevételt szerzett, melyből a kifizető (munkáltató) adót/adóelőleget vont le.

Tájékoztató a bevallási nyilatkozatról 2016-évre

2016-tól lehetősége van a magánszemélyeknek, arra hogy 2015. évre vonatkozó személyi jövedelemadó bevallási kötelezettségüknek bevallási nyilatkozat útján tegyenek eleget.
Bevallási nyilatkozatot az a magánszemély tehet, aki az adóévben kizárólag munkáltatótól származó jövedelmet szerzett és megfelel a személyi jövedelemadóról szóló 1995. évi CXVII. törvényben meghatározott feltételeknek.

E feltételek szerint:
– az adóévben kizárólag adóelőleget megállapító munkáltatótól szerzett belföldön adóköteles jövedelmet,
– tételes költségelszámolással költséget, költséghányadot – kivéve a 10 százalék költséghányadot – nem számol el, és az adóelőleg megállapítása során sem számolt el;
– a jövedelemből adóalap-kedvezményt, az adóból adókedvezményt nem érvényesít, és az adóelőleg megállapítása során sem érvényesített;
– az adójáról rendelkező önkéntes kölcsönös pénztári nyilatkozatot, nyugdíj-előtakarékossági nyilatkozatot, valamint nyugdíjbiztosítási nyilatkozatot nem ad;
– más okból nem köteles adóhatósági közreműködés nélküli bevallást benyújtani.
A bevallási nyilatkozatot választó magánszemély a munkáltatótól nem szerezhet kamatjövedelmet, osztalékból származó jövedelmet, árfolyamnyereségből származó jövedelmet, vállalkozásból kivont jövedelmet, ingatlan bérbeadásból származó jövedelmet, ha annak összege az egymillió forintot meghaladja, önkéntes kölcsönös biztosítópénztár által a magánszemély javára jóváírt támogatói adományt.

A bevallási nyilatkozat szempontjából nem minősül adóelőleget megállapító munkáltatónak az a társas vállalkozás, amellyel a magánszemély tagi jogviszonyban áll, és e jogviszonya alapján a magánszemély a társas vállalkozásnál díj ellenében személyes közreműködésre köteles.

Főszabály szerint a bevallási nyilatkozat választásáról a munkáltató felé kell nyilatkozni 2016. január 31-ig a 15M30. számú nyomtatványon1. A nyilatkozattétel időpontjában munkáltatóval nem rendelkező magánszemély a nyilatkozatot az állami adóhatóságnál, az erre a célra rendszeresített 15NY31 jelzésű nyomtatványon, elektronikus úton vagy papíralapon teheti meg szintén 2016. január 31-ig. A határidő jogvesztő, a nyilatkozat nem vonható vissza.

Ha a magánszemély egyidejűleg több munkáltatóval áll jogviszonyban, a nyilatkozatot az egyik, általa választott munkáltatójánál teheti meg. A bevallási nyilatkozat a jogkövetkezmények szempontjából adóbevallásnak minősül.

Ha a magánszemély nem volt jogosult a bevallási nyilatkozat megtételére és az adóhatóság a nyilvántartásában szereplő adatok alapján ezt a tényt megállapítja, a magánszemélyt az adó megállapítását megelőzően tájékoztatja, és felszólítja, hogy a 1553. számú bevallást kell benyújtania.

Azon magánszemélyek adóját, akik bevallási nyilatkozatot tettek, és bevallási kötelezettségüket más módon nem teljesítették, az állami adóhatóság az adóévet követő év május 20-ig állapítja meg a munkáltató 2015. évben benyújtott bevallásai alapján. Az adó megállapításáról az adóhatóság a magánszemélyt nem értesíti
írja a NAV.

Forrás:**[**http://adobevallas.news7.hu/**](http://adobevallas.news7.hu/)

## 14. Apró hírek - programmorzsák

**a, Egyél féláron! Idén is lesz Torkos Csütörtök

A Torkos Csütörtök a Magyar Turizmus Zrt. egyik legsikeresebb akciója, amelynek célja – az étterembe járás kultúrájának megszerettetésén túl –, hogy a lakosság és az ide látogató külföldiek a gasztronómián keresztül fedezzenek fel újabb magyarországi tájakat, kóstoljanak új, helyi ízeket, ismerjék meg a különböző régiók által kínált hagyományos magyar ételeket, valamint a gasztronómiához kötődő tradicionális magyar népszokásokat.
A Torkos Csütörtököt ebben az évben február 11-én rendezik meg.
Nem lesz minden féláron
Az akció feltételei részben megváltoznak: Torkos Csütörtökön nem lesz kötelező a vendéglátóhelyeknek az alkoholtartalmú italokra ötven százalékos kedvezményt adni.
Minden más fogyasztásra továbbra is 50 százalékos kedvezményt kell nyújtani a csatlakozó vendéglátóhelyeknek 2016. február 11-én, a teljes nyitvatartási idő alatt.
A feltételtől pozitív irányba természetesen eltérhetnek, vagyis továbbra is nyújtható az alkoholtartalmú italokat is magában foglaló teljes számla végösszegéből 50 százalékos kedvezmény, de ez nem kötelező. A választási lehetőség idén is a teljes a la carte kínálatra vonatkozik, külön erre az alkalomra készített szűkített menüsorral az akcióban részt venni nem lehet.

Itt nézd meg, mely éttermek csatlakoztak
2016-ban az akció hivatalos weboldala a torkoscsutortok.itthon.hu lesz. Ezen az oldalon zajlik a vendéglátóhelyek regisztrációja 2016. január 12-től, illetve a vendégek itt találják meg az éttermek folyamatosan bővülő listáját. Az étteremlista először január 19-én tekinthető meg - közölte a Magyar Turizmus Zrt.

Forrás:**[**http://privatbankar.hu/vasarlo/egyel-felaron-iden-is-lesz-torkos-csutortok-289299**](http://privatbankar.hu/vasarlo/egyel-felaron-iden-is-lesz-torkos-csutortok-289299) **b, VAKMISSZIÓS TÚRA

Február 7.vasárnap BUDAI-hegység. Könnyű túra

Fenyőgyöngye – Hármashatár-hegy – Újlaki-hegy – Fenyőgyöngye.(6 km)

Arra kérjük a vakmissziós túrákra jelentkező vak, illetve csökkent látóképességű túrázóinkat, hogy ha kísérővel nem rendelkeznek egy vagy két héttel az aktuális időpont előtt jelentkezzenek, hogy kísérőt biztosíthassunk számukra.
Ezekre a túrákra látó túrázók jelentkezését is várjuk.

Kérjük a vasárnapi túrákra jelentkezőket, hogy jelentkezésüket csütörtök estig adják le.

Minden érdeklődőt sok szeretettel vár a túravezető: Tombácz Károly
e-mail:** **tombaczk@gmail.com** **mobil:+36 30 825 5384

c, Mit nekünk korlátok?

Kedves Olvasóink!
Munkatársunk, sajtósunk Ivanova Daniela sikerét szeretnénk Önökkel megosztani!

„15 éves korom óta álmodozom arról, hogy egyszer majd egy magas színvonalú, elismert, és olvasott női magazinnak fogok írni. Életem kis kalandjairól, tapasztalatairól, a gondolataimról és a világ nagy dolgairól.
Óriási megtiszteltetés ért, ugyanis vendégszerzőként kipróbálhatom magam a wmn.hu hasábjain! „

A világ teli van korlátokkal. Korlátoznak a körülmények, a munka, a kötelességek, néha még azok az emberek is, akik körülvesznek. És van, akit egy születési rendellenesség korlátoz. Vendégszerzőnk joggal érezhetné magát mozgáskorlátozottnak, hiszen kerekesszékkel közlekedik, és sok akadályba ütközik a mindennapjai során. De Daniela úgy érzi, ezek a nehézségek legyőzhetők. Igaz, a „csatában” nincs egyedül: mellette áll például egy olyan barát, aki ugyanakkora elszántsággal veti bele magát az ismeretlenbe, mint ő maga. Számukra, így együtt, nincs padka, lépcső, távolság, ami az útjukba állhatna. Csak 16 és 19 évesek voltak, amikor a lelkesedésük egészen Olaszországig repítette őket… és egy film jeleneteit a saját valóságukká változtatták. Ivanova Daniela írása. Álom vagy valóság?
Volt egy nehezebb időszak az életemben, amikor egy félresikerült műtét miatt évekig ágyban kellett feküdnöm. Akkoriban rengeteg filmet néztünk a barátnőmmel. Beleképzeltük magunkat a szereplők helyébe, és őszintén hittük, hogy ezek a jelenetek egyszer velünk is megtörténhetnek. Egyik ilyen kedvencünk az Apám beájulna volt, legalább százszor láttuk. Inspirált minket a sztori, fiatalos és őrült, pont, mint amilyenek mi voltunk akkoriban. Ha azt a filmet néztem, elrugaszkodhattam a betegágytól egy óceánnal, napsütéssel és kalandokkal teli világba. Minél többször láttam, annál biztosabban érlelődött bennem a terv:
Nem fekhetek itt az örökké valóságig! Egyszer majd újra erőre kapok, és elindulok, meg sem állok odáig!

Spontán az ismeretlenbe
Évekbe telt, mire felépültem, és felkelhettem az ágyból. Úgyhogy a legjobb barátnőmmel együtt elkezdtünk kitartóan gyűjtögetni. És közben vártunk a megfelelő alkalomra. Úgy gondoltuk, az lesz az igazi, ha komolyabb tervezés nélkül, spontán vágunk neki a kalandnak. Július közepén volt egy szabad hetünk, épp táborból tartottunk hazafelé. Megérdeklődtük a pályaudvaron, hogy melyik külföldi országba kapunk legolcsóbban vonatjegyet. Olaszország nyert. Délután ötkor indultunk.
Daniela és Fruzsi. Együtt, korlátok nélkül
Néhány óra leforgása alatt készen állt a becsomagolt sátor, a túlélőcsomag, a zsebben lapuló megtakarított pénz, és a fedősztori a szülőknek. Egy szegedi sátorozás biztos alibinek tűnt, bár fogalmunk sem volt, hogy igazából mi vár ránk, és cikáztak bennünk a kérdések: „Hol fogunk aludni? Meddig maradunk? Mit mondunk a szüleinknek, ha mégis megtudják?”
Semmi nem állíthatott meg minket.
Tizennégy órányi zakatolás után végül megérkeztünk állomásunk helyszínére.
Annyi inger ért bennünket, hogy nem győztünk betelni velük, megrészegített a váratlan szabadság íze. Nem voltak kötelezettségek, korlátok, csak mi ketten… és Velence!
Botladozva próbáltunk boldogulni a városban, szálláshely után kutatva, a barátnőm volt a „láb”, én pedig az „ész”. Az én hatáskörömbe tartozott, hogy angolul kérdezősködjek, szervezkedjek és alkudozzak. Ő pedig cipelt, emelgetett, biztosította a fizikai támogatást.
Vettünk egy turistatérképet, ráböktünk a legolcsóbbnak tűnő kempingre, és Cavallino felé vettük az irányt. Hajóról hajóra szálltunk, buszokra szenvedtük fel magunkat, gyalogoltunk (illetve én kerekeztem) és stoppoltunk.
Összesen egy hetet töltöttünk ebben a csodavárosban. Megnéztük a Szent Márk teret, csavarogunk a hangulatos kis utcácskákban, ettünk igazi pizzát, partiztunk egy helyi diszkóban, és pancsoltunk a tengerben. Mindent megörökítettünk, hogy ezek a felejthetetlen pillanatok soha ne illanhassanak el.
Csodálatos embereket ismertünk meg, akik támogattak, segítettek minket utunk során. Volt, aki elvitt a kempingig, vagy befogadott a szállója nappalijába éjszakára, volt, aki felvitt a lépcsőn, vagy meghívott egy fagyira. Igaz, fogytunk pár kilót, és még egy képeslapra sem futotta. Tény, hogy néha éhesek voltunk, fáztunk, és nem volt hol aludnunk, de mindezt együtt éltük át, és minden nehézség megédesítette a kalandunkat.
Anyáink beájulnának!
Felelőtlenek voltunk, és különösebb tervezés, megfontolás nélkül vágtunk neki? Igen. Hazudtunk a szüleinknek? Igen. Veszélynek tettük ki magunkat? Igen. Elismerem.
Ma, 27 éves fejjel, már sok mindent másképp csinálnék, többek között ezeket is. De nem bántam meg semmit, mert továbbra is szentül hiszem, hogy „félig él az, aki nem mer”.
Féltünk attól, hogy a valóság nem olyan, mint amilyennek elképzeltük, és az utazásunk csalódás lesz. De ahogy visszaemlékszem, a filmforgatókönyvet megszégyenítő pillanatok jutnak eszembe. Kedvenc filmünk szereplői, Barbi és Szarka most elismerően ránk kacsintanának, ha hallanák, hogy:**

* **egy egész napot töltöttünk két fiúval, akik reggelit vettek nekünk, miután végigaludtunk egy éjszakát a pályaudvaron (természetesen lekéstük a vonatot). Elvittek minket várost nézni, kirándulni, engem átsegítettek a lépcsőkön.**
* **Amikor a szüleink felhívtak, mosolyogva meséltünk nekik a szegedi programokról, közben pedig imádkoztunk, nehogy valaki bekiabálja a háttérből: „Ciao ragazze!”.**
* **Éjszakai buliból hazajövet megszállhattunk egy hotel nappalijában. (A kanapé ingyen volt, és még reggeli kávét is kaptunk).**
* **Visszaúton a kalauz majdnem leszállíttatott minket Dubrovnikban, de a spanyol utasok temperamentumának köszönhetően épségben, lebarnulva hazajutottunk.**

**És amikor stoppolás után egy nyitott tetejű sportkocsiban száguldoztunk az olasz tengerparton, ráeszméltünk: érdemes volt évekig várni.
Nincs szükségünk több filmre, álomképre, hiszen a valóság sokkal, de sokkal színesebb!

Forrás:**[**www.wmn.hu**](http://www.wmn.hu) **d, A magyar kultúra napja január 22.

Könyvtári körséta, tárlatvezetések, előadások, koncert és rendhagyó irodalomóra is várja az érdeklődőket Budapesten a magyar kultúra napja alkalmából péntektől vasárnapig.

Az Országos Széchényi Könyvtár látogatói (OSZK) ingyenes körsétán tekinthetik meg az épületet, a különböző szinteket, a könyvtári gyűjteményeket és az olvasói termeket, míg a Propaganda az első világháborúban című kiállítást Katona Anikó, Rózsafalvi Zsuzsanna és Boka László kuratátorok mutatják be. A könyvtárba beiratkozók ezen a napon 50 százalék kedvezményt kapnak az éves könyvtárhasználati díjból.

A Magyar Nemzeti Levéltár Országos Levéltárában pénteken az épületében látható, Róth Miksa által készített címeres üvegablakok történetét feldolgozó új kiadványt mutatják be, valamint a levéltári digitalizálás legújabb eredményeiről és tapasztalatairól hallhatnak előadásokat az érdeklődők.

A Várkert Bazárban a Koszta József-kiállítást Szinyei Merse Anna művészettörténésszel, a tárlat kurátorával tekinthetik meg a látogatók. A múzeumpedagógiai foglalkozások résztvevői Koszta József festészetét vizsgálva megismerhetik többek között a komplementer színek hatását, a fények és árnyékok játékának kifejező erejét. A tárlatvezetésre és múzeumpedagógiai foglalkozásokra előzetes regisztráció szükséges.

Kölcsey titka - a Himnusz kultusza címmel Kulin Ferenc irodalomtörténész tart előadást a Magyarság Házában. A 60 perces rendhagyó irodalomórán a részvétel ingyenes, de előzetes bejelentkezés szükséges. Ezen a napon a Mi, magyarok kiállítás is díjmentesen látogatható.

Mi lárma ez megént? címmel ad Petőfi Sándor verseiből koncertet a Bob és Bobék Orchestra pénteken és szombaton a Petőfi Irodalmi Múzeumban (PIM). A vetítéssel is kísért zenés-verses előadáson a Bob és Bobék Orchestra tagjai - Horváth Kristóf, Dévényi Zoltán, Eged Márton és Szarvas Dávid - mellett közreműködik Ál Tamás és Miklós Melánia.

A Színház- és Filmművészeti Egyetem (SZFE) volt és jelenlegi hallgatói adják elő a Liszt Ferenc Zeneművészeti Egyetem (LFZE) zeneszerző szakos és az LFZE-SZFE alkalmazott zeneszerző szakos hallgatóinak megzenésített verseit a Nyertes dalok - győztes előadók című ingyenes koncerten pénteken az Ódry Színpadon.

A Néprajzi Múzeumban Torday Emil Afrika-kutatóról tart előadást pénteken Földessy Edina muzeológus, szombaton a padlástér raktárait Perger Katalin restaurátor mutatja be. A program előzetes bejelentkezéshez kötött.

A Tabán Artmoziban a magyar kultúra napja alkalmából csütörtökön Fonyó Gergely személyes hangvételű, lírai portréfilmje látható Cseh Tamásról. A belépés díjtalan, ingyenes jegy a Tabán mozi pénztárában igényelhető.

Kölcsey és kora címmel ünnepi gálaműsorra invitálja a közönséget a Bánffy György Kulturális Szalon és a Magyar Polgári Együttműködés Egyesület vasárnap a Duna Palotába. Az esten közreműködik a Duna Művészegyüttes, a Józsefvárosi Cigányzenekar, Kassai István Liszt Ferenc-díjas zongoraművész, Kolti Helga színművész és Rubold Ödön színművész.

A Klebelsberg Kultúrkúria Kocsis István A Tér című monodrámájával indítja új színházi sorozatát pénteken. A darab Bolyai János életét mutatja be Sebestyén Aba marosvásárhelyi színész tolmácsolásában, a marosvásárhelyi Yorick Stúdió vendégjátékában, Török Viola rendezésében.

Az egyházi liturgia régi és mai tárgyait vonultatja fel a pénteken nyíló Úrihímzés - habán kerámia - ónedény című kiállítás a Magyar Népi Iparművészeti Múzeumban.

A kortárs magyar irodalom népszerűsítésért indít programsorozatot a Fővárosi Szabó Ervin Könyvtár (FSZEK) a magyar kultúra napján. A pénteki első est vendége Vámos Miklós és Bornai Tibor lesz az intézmény zenei gyűjteményének épületében.
(MTI)

Forrás:**[**http://webradio.hu/hirek/kultura/a\_magyar\_kultura\_napja\_-\_konyvtari\_korseta\_es\_rendhagyo\_irodalomora\_budapesten**](http://webradio.hu/hirek/kultura/a_magyar_kultura_napja_-_konyvtari_korseta_es_rendhagyo_irodalomora_budapesten) **A Néprajzi Múzeum az Magyar Kultúra Napja alkalmából január 22-én és 23-án is kínál programokat: bemutatkozik egyik értékes új szerzeményünk, közelebbről lesz megismerhető a világhíres magyar Afrika-kutató, és több rendhagyó tárlatvezetés várja az érdeklődőket.

Január 22.,péntek17 óraKét kontinens egy lélekben – Torday Emil kongói gyűjtése, Földessy Edina előadása
A híres Afrika-kutató, Torday Emil négyezer tárgyat tartalmazó gyűjtésének második legnagyobb gyűjteményével a Néprajzi Múzeum büszkélkedhet. A múzeum a közel ötszáz darabos gyűjtemény katalógusát 2015-ben jelentette meg és kamaratárlatán ad belőle ízelítőt.A kapcsolódó exkluzív program a gyűjtemény egyes tárgyait a világhírű felfedező személyes indíttatásait és történeteinek emberi mélységét felfedve tárja az érdeklődők elé. A bemutatott tárgyakon és olvasnivalókon keresztül egy érdekes életutat és egy különleges személyiséget ismerhetünk meg. Mit mondhat napjaink számára egy 20. század eleji Afrika kutató? Földessy Edina muzeológus segítségével közelebbről is megismerhetjük a banktisztviselőből lett felfedezőt, Torday Emilt - zeneszeretetét, vadászszenvedélyét, barátságait, kutatási morálját, és további érdekes aspektusokat is.

Január 23.,szombat11 óraSéta a Néprajzi Múzeum padlásterében Perger Katalinnal
Munkatársaink minden szombaton 11 órakor szakmai vezetést tartanak a Néprajzi Múzeumban. A program érdekessége, hogy a vezetés helyszíne hétről hétre változik: az állandó és az időszaki kiállítások, épületséta, műhelylátogatás, raktárlátogatás egyaránt szerepelnek kínálatunkban. A padlástéri raktárak a látogatók előtt általában zárva vannak. A máskor nem látogatható izgalmas terek bemutatása során a fantasztikus tárgyak mellett a múzeumban folyó preventív műtárgyvédelemmel ismerkedhetnek az érdeklődők. A vezetést Perger Katalin restaurátor tartja.
A raktárak kis mérete és a műtárgyak miatt a férőhelyek száma erősen korlátozott, a részvétel előzetes bejelentkezéshez kötött, melyet a** **perger@neprajz.hu** **e-mail címre várjuk.

A Magyar Kultúra Napja alkalmából szervezett programok ingyenesek, a részvételhez elegendő múzeumi belépőjegyet váltani.
Január 22-én, pénteken állandó és időszaki kiállításaink ingyenesen látogathatóak.

Forrás:**[**http://tanchaz.hu/hun/index.php?option=com\_content&task=view&id=1026&Ite**](http://tanchaz.hu/hun/index.php?option=com_content&task=view&id=1026&Ite)

**Petőfi vers-koncert**

 **Mi lárma ez? - bemutató előadás január 22-én

PREMIER vers-koncert a Bob és Bobék Orchestrával

Forradalmi reggae, gengszetrrap és bordal-dzsessz a „boldog pestiek”-nek és mindenkinek, aki ellátogat a PIM-be. Petőfi izgága, szenvedélyes, fatalista és komoly arcai a Bob és Bobék Orchestra - Ál Tamás, Dévényi Zoltán, Eged Márton, Gyarmati Gábor, Horváth Kristóf „Színész Bob”, Miklós Melánia és Szarvas Dávid – tolmácsolásában. Garantáltan még napokig dúdolja a hallgatóság, hogy „befordultam a konyhára” és „ki gondolná, ki mondaná”.

Hamisítatlan koncert-élmény, amitől kedvünk támad levenni a kötetet a polcról vagy meglátogatni a Magyar Elektronikus Könyvtár oldalát.
A Kortársunk Petőfi a PIM Klasszikusok kortárs hangszerelésben sorozatának második darabja a 2013-ban bemutatott nagy sikert aratott WEÖR-Est után.

Továbbra is azt mondjuk, verset olvasni menő, vers-koncertre járni pedig még menőbb! 1-99 éves korig ajánljuk mindenkinek.

Belépőjegy: 1800/1000 Ft

Az előadást január 23-án, 20 órakor megismételjük.

Forrás:**[**http://pim.hu/object.43d93893-3e12-4df3-9705-cca95c88961c.ivy**](http://pim.hu/object.43d93893-3e12-4df3-9705-cca95c88961c.ivy) **e, Az autista kertész

Alan Gardner autista, és csodálatos kertész. Egy öt fős csapatot állít össze más autistákból, hogy bizonyítsa az ügyfeleknek, hogy valami igazán egyedit képesek nyújtani neki.
Véletlenül akadtam rá erre a műsorra. Meglepett és aztán megragadott a rózsaszín haj és a széles mosoly. Megrendítő volt számomra, hogy milyen fantasztikusan tehetségesek ezek az emberek és mennyire különbözőek is egymástól, mennyi mindent látnak bele egyszerű, számunkra jelentéktelen dolgokba. Amit csinálnak, készítenek, az szinte már művészet.
A semmiből hoznak létre csodát, a hétköznapitól eltérő tereket, úgy variálják a növényeket, virágokat, ahogy más nem tudja. Az apró részletek, fények, színek variálása, ebben rejlik az általuk létrehozott kertek gyönyörűsége.
Ha módjában áll, nézze meg Az autista kertész című sorozat következő epizódjait a TLC csatornán az alábbi időpontokban:
TLC 2016. január 23. szombat 22:00
TLC 2016. január 24. vasárnap 14:00
TLC 2016. január 30. szombat 22:00
TLC 2016. január 31. vasárnap 14:00

Jó szórakozást!

Forrás:**[**www.port.hu**](http://www.port.hu) **f, Ketten és külön - Egy pár, huszonhat év

Dragomán György és Szabó T. Anna estje
Együtt lassan huszonöt könyv, na és persze színdarabok meg sok-sok műfordítás. Két filmes cameoszerep. Utazások ketten és külön, fejben és a nagyvilágban. Két dudás, két gyerek, egy csárda. Vajon hogyan férnek meg együtt, hogy osztják el, meg, be, ki, szét? Vannak-e trükkjeik? Tippjeik? Na és receptjeik? Szópárbaj, anekdoták, felolvasás!

Január 30. szombat 18:00

Jegyárak:
Elővételben 1000 Ft
Helyszínen 1500 Ft
K11 Művészeti és Kulturális Központ
1075 Budapest Király u. 11.
Központ / Pénztár:
36 - 1 - 7888 - 139 (UPC)
Pénztárunk minden hétköznap 10-18 óráig, illetve rendezvényeink ideje alatt működik

Forrás:**[**http://www.port.hu/ketten\_es\_kulon\_-\_dragoman\_gyorgy\_es\_szabo\_t.\_anna\_estje/pls/w/event.event\_page?i\_event\_id=2957119&i\_**](http://www.port.hu/ketten_es_kulon_-_dragoman_gyorgy_es_szabo_t._anna_estje/pls/w/event.event_page?i_event_id=2957119&i_) **g, Nem adom fel farsang

2016. január 31.

A sérült énekesekre épülő, 12 éves NEMADOMFEL Együttes Budapest egyik legkedveltebb szórakozóhelyén, az A38 Hajón ünnepli a Farsangot. SZTÁRFELLÉPŐK: Kárpáti Dódi (QUIMBY) + Prieger Fanni (ANIMA SOUND SYSTEM) + Mihályi Réka, Magyar Bálint (Group'n'Swing) és MEGLEPETÉS VENDÉG...

Program:

17:30 ÁLARCOSBÁL (A jelmezben érkezők NEMADOMFEL CD-t kapnak ajándékba az érkezéskor)
18:00 Előzenekar: UTCAZENEKAR (Kiss Barna és Barátai ezúttal is akusztikus hangszerekkel melegítik a hangulatot)
19:30 NEMADOMFEL NAGYKONCERT+ Kárpáti Dódi (QUIMBY) + Prieger Fanni (ANIMA SOUND SYSTEM) + Mihályi Réka, Magyar Bálint (Group'n'Swing) és NEMADOMFEL tánc show.

Jegyár elővételben: 1200 Ft
Jegyár a helyszínen: 1500 Ft
Jegyvásárlás a helyszínen és az A38 Hajó honlapján.**[**http://www.a38.hu/hu/program/nemadomfel-egyuttes-hu-utcazenekar-hu**](http://www.a38.hu/hu/program/nemadomfel-egyuttes-hu-utcazenekar-hu) **Az előadáson bemutatásra kerülnek a 2015-ös NÉMETORSZÁGI NEMADOMFEL turné és a 2016-os SPANYOLORSZÁGI NEMADOMFEL turné dalai sérült előadókra épülő tánckoreográfiákkal. Ne hagyd ki az 2016-is év egyik legnagyobb buliját!

NEMADOMFEL EGYÜTTES
A Nemadomfel Együttes egy olyan integrált zenekar, amelyben a szólisták kivétel nélkül sérült (mozgáskorlátozott, értelmileg akadályozott és látássérült) előadók. A Csapat rutinos zenészekkel, valamint professzionális hang- és fénytechnikával dolgozik, mely lehetővé teszi, hogy bármilyen színpadon, sztárelőadók mellett is bátran megállja a helyét. Repertoárjukban saját szerzemények, s ismert klasszikus slágerek is megtalálhatók. Színvonalas zenéjükkel, elgondolkodtató dalszövegeikkel, őszinte lelkesedésükkel és az elmaradhatatlan „nemadomfel” életérzéssel mindenhol emlékezetes élményt nyújtanak a Nagyérdeműnek.

Forrás:

Forrás:** [**https://www.facebook.com/events/150078188694041/**](https://www.facebook.com/events/150078188694041/) **h, Ágacska

STEFÁNIA CSALÁDI SZÍNHÁZ 2016. január 24. 11:00 - 12:00

Csukás István csodálatos mesedarabja az „Ágacska”, - melyet nincs év, hogy valamelyik színház ne tűzné műsorára, ezúttal a Körúti Színház művészeinek tolmácsolásában lesz látható.
Sikerét elsősorban annak köszönheti, hogy örök érvényű emberi kérdéseket vet fel, és egyben válaszokat is felmutat, élvezetes, szórakoztató módon. „Ki vagyok? Kivé lehetek? Mi az igazán fontos az életben?” Ezeken a mindenkit foglalkoztató kérdéseken túl, szól még a barátság, a szeretet, az összetartozás, a felelősségvállalás fontosságáról.

Helyszín: Színházterem
Belépő: 1 500 Ft
Igényjogosultaknak: 1 200 Ft

Jegyek online is megvásárolhatók a** [**www.jegymester.hu**](http://www.jegymester.hu) **weblapon, valamint személyesen jegypénztárunkban, minden nap 10-18 óra között. (Jegypénztárunk elérhetőségei: 1143 Budapest, Stefánia út 34-36.; HM tel.: 26-163; Tel.: 06 1 383-4958).

Forrás:**[**http://www.bphkk.hu/cikk/agacska**](http://www.bphkk.hu/cikk/agacska) **i, TÉLI ETYEKI PIKNIK 2016. JANUÁR 23.

2016-ban Vince nap után ismét pezsgő rendezvényélettel telik az Etyeki Újhegy és Szépvölgy utcái, pincéi, borászatai. A négy évszaki piknikek közül természetesen a Téli vonzza ide az érdeklődőket, vendégeket, borbarátokat közelről, távolról.
Az Etyekre visszajáró törzsvendégek tudják, hogy ez a Piknik sokkal több, mint borkóstoló program. Benne vannak a részvevő borászatok külön programszolgáltatásai, a helyi gasztronómia téli finomságai, az utcát megtöltő kézművesek, kirakodók vásári hangulata és egyéb szórakoztatóprogramok, fellépők.
Gasztronómia: 9 órakor disznóvágás, toros programok, utána kezdődnek a borkóstoló programok, forraltbor főző verseny stb.
A borospincékben, borászatokban enni, innivalók, hazai és vendég borászatok, borvidékek borainak kóstolói /szekszárdi, tokaji, somlói, badacsonyi stb/, műsorok, vetélkedők.
Egy-két kiemelés, de a teljes kínálatot a rendezvény honlapján érdemes böngészni:
Gombai Pezsgőpincében pezsgőkóstoló házi rétessel, pogácsával.
Takáts Pincében Etyeki toros káposzta rozscipóban
Szent Orbán Pincében Gingalló Etyeki Kézműves csokoládék….
Csak annyit tudunk a helyszűke miatt hozzátenni: ajánljuk a személyes megjelenést programba venni! Éhezés, szomjazás, unatkozás kizártnak tűnik az Etyeki Piknikről.

Forrás:
http://rendezvényfigyelö.hu/teli-etyeki-piknik-2016-januar-23/

j, Farsangi party
Farsangi Fánkparty a VGYHE keretében működő Nosztalgia Klub szervezésében 2016. január 29.-én (péntek) 15 órai kezdettel az MVGYOSZ Hermina Termében (1146 Budapest, Hermina út 47.). A belépés díjtalan!
2016-ban a Nosztalgia Klubba
Aki a jókedvet elhozza
Ő nem más, Mint Maksa Zoltán a humorista.
Bordalt Tóth Péter Pál improvizál,
A tánchoz Csóka László muzsikál.
A farsangi fánkot mind megesszük
A bánatot elkergetjük,
Ha kilencet üt az óra,
Hazamegyünk nótaszóval.
A mulatsághoz ennyi elég,
Legyen egymáshoz szerencsénk

Mindenkit vár a Vezetőség!**

**Összeállították és szerkesztették: az ügyfélszolgálat munkatársai**

**----------------------------------------**

 **A VGYKE ügyfélszolgálatának elérhetőségei:
Cím: 1146 Budapest, Hermina út 57. földszint
Telefon: 06-1/384-5541
Fax: 06-1/422-0439
E-mail:** **ugyfel@vgyke.com** **Félfogadás:
Hétfő: 08:00-16:00,
Kedd: 08:00-16:00
Szerda: 08:00-18:00,
Csütörtök: 08:00-17:00.
Péntek 08:00-13.00

A VGYKE weboldalának címe:** [**http://www.vgyke.com/**](http://www.vgyke.com/) **A VGYKE megtalálható a Facebookon is az alábbi linkre kattintva:** [**http://www.facebook.com/vgyke**](http://www.facebook.com/vgyke) **A listára az alábbi címre küldhet levelet:** **listaadmin@vgyke.com** **A levelezési listáról információt itt talál:** [**http://vgyke.com/mailman/listinfo/hirlevel\_vgyke.com**](http://vgyke.com/mailman/listinfo/hirlevel_vgyke.com) **Ha le szeretne iratkozni, küldjön emailt az alábbi címre:** **hirlevel-request@vgyke.com** **Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.**